Publication: Magyar Közlöny
Issue: MK-2000-96 (Year: 2000, Number: 96)
Era: 1990-2004
Section: november 4. napján 3532. sorszám alatt nyilvántartásba vett Szabadságharcosokért Alapítványt — az 1997. évi CLVI. törvény 22. §-ának (3) bekezdése alapján — közhasznú szervezetté átsorolta.
Paragraph Index: 406

13. Az Alapítvány céljai megvalósítása érdekében: — gazdálkodik a vagyonával, az 1945—1956 közötti politikai üldözötteknek és az 1956. évi forradalomban és szabadságharcban résztvevőknek és sérelmet szenvedetteknek szolgáltatásokat nyújt, a szabadságharc és forradalom emlékével kapcsolatosan rendezvényeket szervez. Az érdekeltek részére történő alapítványi juttatások rendjéről külön szabályzat rendelkezik. Az Alapítvány gazdálkodása során elért eredményét nem osztja fel, azt az Alapító Okiratában meghatározott tevékenységére fordítja; — együttműködik országos és helyi, hasonló célú alapítványokkal, külön megállapodások alapján a kormányzati szervekkel, önkormányzatokkal; — kapcsolatot tart hasonló külföldi alapítványokkal, intézményekkel. 13.1. Az Alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

Source: https://magyarkozlony.hu/hivatalos-lapok/841bb5b17d52a5e888a3c0219c0c053972f09706/dokumentumok/6f02da38414c267c6180ce3aa10e0674f263ee6a/letoltes